Järsud trepid, kitsad tänavad ja teravatipulised viilkatusega majad kujundavad linnapilti vanalinnast kuni lossini välja. Hoolega restaureeritud keskaegne südalinn, kihav äritegevus ja üliõpilaslik elutunnetus annavad linnale  ohtralt võlu, poed, tänavakohvikud ja veinitoad, tudengikõrtsid, restoranid ja võõrastemajad meelitavad sisseoste tegema ja mõnusat äraolemist nautima. Ja selle üle, et Tübingenis kogu aeg midagi toimub, ei maksa imestada, sest linnas tegutseb ligi 20 000 üliõpilast. Tõeline rahvalik meelelahutus on paadiralli Neckari saare ümber, pööraseim vaatemäng kogu Tübingeni üritustekalendris. Võistkond, kes esimesena finišisse jõuab, saab vaadi õlut, kaotajate võistkond peab aga jooma ära pool liitrit kalamaksaõli:  siin pääsevad mõjule tudengite tembud, mis määravad kogu ürituse stiili.